L 158/28
RO
Jurnalul Oficial al Uniunii Europene
13.6.2022
(8)
Canada a notificat Comisiei apariția unui focar de gripă aviară înalt patogenă la păsări de curte din provincia British Columbia, Canada, confirmat la 10 mai 2022 prin analize de laborator (RT-PCR).
(9)
Canada a notificat Comisiei apariția a două focare de gripă aviară înalt patogenă la păsări de curte:.
un focar este situat în provincia Alberta, Canada, iar celălalt în provincia Saskatchewan, Canada, și au fost confirmate la 12 mai 2022 prin analize de laborator (RT-PCR).
(10)
Canada a notificat Comisiei apariția unui focar de gripă aviară înalt patogenă la păsări de curte din provincia Saskatchewan, Canada, confirmat la 13 mai 2022 prin analize de laborator (RT-PCR).
(11)
Regatul Unit a notificat Comisiei apariția unui focar de gripă aviară înalt patogenă la păsări de curte de pe insula Whalsay, Insulele Shetland, Scoția, Regatul Unit, confirmat la 30 mai 2022 prin analize de laborator (RT-PCR).
(12)
Statele Unite au notificat Comisiei apariția a șase focare de gripă aviară înalt patogenă la păsări de curte: trei focare sunt situate în statul Idaho, Statele Unite, unul în statul New Jersey, Statele Unite, unul în statul Oregon, Statele Unite, iar unul în statul Pennsylvania, Statele Unite, și au fost confirmate la 17 mai 2022 prin analize de laborator (RT-PCR).
(13)
În plus, Statele Unite ale Americii au notificat Comisiei apariția a patru focare de gripă aviară înalt patogenă la păsări de curte: două focare sunt situate în statul Idaho, Statele Unite, unul în statul Minnesota, Statele Unite, și unul în statul Pennsylvania, Statele Unite, și au fost confirmate la 18 mai 2022 prin analize de laborator (RT-PCR).
(14)
În plus, Statele Unite au notificat Comisiei apariția a două focare de gripă aviară înalt patogenă la păsări de curte: un focar este situat în statul Idaho, Statele Unite, iar unul în statul Dakota de Sud, Statele Unite; ambele au fost confirmate la 19 mai 2022 prin analize de laborator (RT-PCR).
(15)
În plus, Statele Unite ale Americii au notificat Comisiei apariția unui focar de gripă aviară înalt patogenă la păsări de curte.
Focarul este situat în statul Minnesota, Statele Unite, și a fost confirmat la 21 mai 2022 prin analize de laborator (RT-PCR).
(16)
În plus, Statele Unite au notificat Comisiei apariția unui focar de gripă aviară înalt patogenă la păsări de curte.
Focarul este situat în statul Pennsylvania, Statele Unite, și a fost confirmat la 23 mai 2022 prin analize de laborator (RT-PCR).
(17)
Autoritățile veterinare din Canada, Regatul Unit și din Statele Unite au stabilit o zonă de control de 10 km în jurul exploatațiilor afectate și au pus în aplicare o politică de depopulare totală pentru a menține sub control prezența gripei aviare înalt patogene și pentru a limita răspândirea ei.
(18)
Canada, Regatul Unit și Statele Unite au transmis Comisiei informații cu privire la situația epidemiologică de pe teritoriul lor și la măsurile pe care le-au luat pentru a preveni răspândirea în continuare a gripei aviare înalt patogene.
Aceste informații au fost evaluate de Comisie.
Pe baza acestei evaluări și pentru a proteja situația sanitarveterinară din Uniune, este necesar să nu mai fie autorizată introducerea în Uniune a transporturilor de păsări de curte, de materiale germinative provenite de la păsări de curte și de carne proaspătă de păsări de curte și de vânat cu pene din zonele care fac obiectul restricțiilor stabilite de autoritățile veterinare din Canada, Regatul Unit și Statele Unite din cauza focarelor recente de gripă aviară înalt patogenă.
(19)
În plus, Regatul Unit a transmis informații actualizate cu privire la situația epidemiologică de pe teritoriul său în ceea ce privește zece focare de HPAI confirmate în exploatații avicole: opt focare în apropiere de Alford, East Lindsey, Lincolnshire, Anglia, Regatul Unit, confirmate la 11, 12, 13, 14 și 18 decembrie 2021, un focar în apropiere de Grimsby, North East Lincolnshire, Lincolnshire, Anglia, Regatul Unit, confirmat la 21 februarie 2022 și un focar în apropiere de Newtown, Montgomeryshire, Powys, Țara Galilor, Regatul Unit, confirmat la 21 februarie 2022.
Regatul Unit a transmis și măsurile pe care le-a luat pentru a preveni răspândirea în continuare a bolii respective.
În particular, ca urmare a apariției respectivelor focare de HPAI, Regatul Unit a pus în aplicare o politică de depopulare totală pentru a menține sub control și a limita răspândirea bolii respective.
În plus, Regatul Unit a finalizat măsurile necesare de curățare și dezinfectare în urma punerii în aplicare a politicii de depopulare totală a exploatațiilor avicole de pe teritoriul său în care au fost constatate cazuri de infecții.